CELEX: 32021R0397
Language: ga
Date: 2021-03-05 00:00:00
Title: Rialachán Cur Chun Feidhme (AE) 2021/397 ón gComhairle an 5 Márta 2021 lena gcuirtear chun feidhme Rialachán (AE) Uimh. 1352/2014 a bhaineann le bearta sriantacha i bhfianaise na staide san Éimin

5.3.2021   
               
               
                  GA
               
               
                  Iris Oifigiúil an Aontais Eorpaigh
               
               
                  LI 77/1
               
            
         RIALACHÁN CUR CHUN FEIDHME (AE) 2021/397 ÓN gCOMHAIRLE
         an 5 Márta 2021
         lena gcuirtear chun feidhme Rialachán (AE) Uimh. 1352/2014 a bhaineann le bearta sriantacha i bhfianaise na staide san Éimin
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) Uimh. 1352/2014 ón gComhairle an 18 Nollaig 2014 a bhaineann le bearta sriantacha i bhfianaise na staide san Éimin (1), agus go háirithe Airteagal 15(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 18 Nollaig 2014, ghlac an Chomhairle Rialachán (AE) Uimh. 1352/2014.
                  
               
                     (2)
                  
                  
                     An 25 Feabhra 2021, ghlac Comhairle Slándála na Náisiún Aontaithe Rún 2564 (2021) lena n-ainmnítear, inter alia, duine amháin le cur faoi réir bearta sriantacha.
                  
               
                     (3)
                  
                  
                     Ba cheart, dá bhrí sin, Iarscríbhinn I a ghabhann le Rialachán (AE) Uimh. 1352/2014 a leasú dá réir,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear leis seo Iarscríbhinn I a ghabhann le Rialachán (AE) Uimh. 1352/2014 mar a leagtar amach san Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 5 Márta 2021.
            
               
                  Thar ceann na Comhairle
               
               
                  An tUachtarán
               
               A. P. ZACARIAS
            
         
         
            (1)  IO L 365, 19.12.2014, lch. 60.
      
      
         
            IARSCRÍBHINN
            Cuirtear an iontráil seo a leanas leis an liosta a leagtar amach in Iarscríbhinn I a ghabhann le Rialachán (AE) Uimh. 1352/2014 (Liosta na ndaoine, na n-eintiteas agus na gcomhlachtaí dá dtagraítear in Airteagal 2):
            
               
                           “6.
                        
                        
                           Sultan Saleh Aida Aida Zabin
                           Faisnéis eile: Stiúrthóir an Criminal Investigation Department (CID) in Sanaa. Bhí sé rannpháirteach i ngníomhaíochtaí lena gcuirtear an tsíocháin, an tslándáil agus an chobhsaíocht in Éimin i mbaol. Dáta ainmniúcháin na Náisiún Aontaithe: 25.2.2021.
                           Faisnéis bhreise ó insint achomair na gcúiseanna lena liostú a chuir an Coiste Smachtbhannaí ar fáil:
                           Bhí Sultan Saleh Aida Aida Zabin rannpháirteach i ngníomhaíochtaí lena gcuirtear an tsíocháin, an tslándáil agus an chobhsaíocht in Éimin i mbaol, lena n-áirítear sáruithe ar an dlí daonnúil idirnáisiúnta is infheidhme agus mí-úsáidí chearta an duine in Éimin.
                           Is é Sultan Saleh Aida Aida Zabin stiúrthóir CID in Sanna. Bhí ról lárnach aige i mbeartas imeagla agus bhain sé úsáid chórasach as gabháil, coinneáil, céasadh, foréigean gnéasach agus éigniú in aghaidh mná atá gníomhach ó thaobh na polaitíochta de. Mar stiúrthóir CID, tá Zabin freagrach go díreach, nó de bhua a údaráis, as an iliomad áiteanna coinneála a úsáid lena n-áirítear braighdeanas baile, stáisiúin phóilíneachta, príosúin fhoirmiúla agus ionaid choinneála agus ionaid choinneála nár ainmníodh, agus tá sé comhpháirteach sa mhéid sin. Sna háiteanna sin, rinneadh mná, agus ar a laghad mionaoiseach amháin ina measc, a fhuadach leis an lámh láidir, a cheistiú arís is arís eile, rinneadh iad a chéasadh, níor cuireadh cóir leighis orthu go tráthúil agus tugadh orthu saothar éignithe a dhéanamh. Ba é Zabin é féin a chéas iad i roinnt cásanna.”